Marie Colvin

Marie Catherine COLVIN (naskita la 12-an de januaro 1956 en Astoria, Novjorko; mortis la 22-an de februaro 2012 en Homs, Sirio) estis usona ĵurnalistino, milita korespondanto.

 Laboro 
En 1986, ŝi estis la unua persono kiu intervjuis Muamar al-Gaddafi post la atakoj kontraŭ Libio (d:Q922661), kaj ŝi renkontis lin plurajn fojojn en pli postaj jaroj. Ekde 1986, Colvin laboris kiel sendependa kunlaboranto por la Sunday Times kaj edziniĝis al la korespondanto de la gazeto pri Mezoriento, Peter Bishop, kun kiu ŝi vivis en Jerusalemo dum pluraj jaroj. Dum la sekvaj jardekoj, ŝi raportis por la Sunday Times el vasta gamo de krizaj kaj militzonoj, inkluzive de la konfliktoj en la Unua Golfa Milito, Libano, Kosovo, Israelo-Palestino kaj Jemeno.

Dum Operacio Tondro (d:Q131386352) en 1999, la raportado de Colvin helpis protekti 1 500 rifuĝintojn en la UN-tendaro kontraŭ sieĝo fare de la indonezia armeo. Ŝi raportis dum kvar tagoj en gazetoj kaj televido ĝis la rifuĝintoj estis evakuitaj. Colvin ricevis medalon pro sia raportado el Ĉeĉenio, kie ŝi estis atakita de rusaj aviadiloj.  

Rezulte de atako en Srilanko en 2001, ŝi perdis sian maldekstran okulon kaj de tiam portas nigran okulbandaĝon, per kiu ŝi povas esti facile rekonita.  Ŝia laboro dum la Dua Golfa Milito en Irako, kune kun kvar aliaj virinaj ĵurnalistinoj, estis dokumentita de Barbara Kopple en la dokumenta filmo Bearing Witness.

La 22-an de februaro 2012, Colvin estis mortigita en artileria obusa atako de la siria armeo kontraŭ domo en Bab al-Amr, kvartalo de Homs, dum la Siria enlanda milito. Fotisto Rémi Ochlik ankaŭ estis mortigita en la atako. Aliaj okcidentaj ĵurnalistoj estis vunditaj.

 Heredaĵo 
Post ŝia morto, la Universitato Stony Brook establis la Marie Colvin Centron por Internacia Raportado honore al ŝi. Ŝia familio ankaŭ establis la Marie Colvin memora fonduso per la Long Island komunuma fondaĵo, kiu celas donaci en la nomo de Marie honore al ŝia humanitarismo.

En 2018, la filmo "A Private War" estis publikigita, ĉefroligante aktorinon Rosamund Pike kiel Marie Colvin.

 Referencoj 

 Eksteraj ligiloj 






Kategorio:Ĵurnalistoj mortigitaj dum la Siria enlanda milito
Kategorio:Usonaj militkorespondantoj